摯愛 (專輯)

《摯愛》係張信哲出嘅第十七張個人大碟，都係佢喺科藝百代時期嘅最後一張國語專輯，喺張信哲30歲生日前一日出，呢張專輯出完後張信哲同百代嘅合約期滿，之後轉投新力音樂。

簡介
呢張專輯同之前嘅兩張百代出嘅國語大碟一樣都屬張信哲嘅巔峰作品，而摯愛嘅曲風最特別，薛忠銘包辦咗10首歌入面7首嘅製作，而張信哲本人首次參與到3首歌嘅製作。成張專輯充斥住柔美而又復古嘅曲風，編曲方面運用好多弦樂同薩克斯，加上30歲時嘅最好嗓音令佢做咗一代經典唱片。《用情》、《受罪》同《快樂》等幾首單曲都做咗經久唔衰嘅傳唱曲目。《用情》嘅MV揀喺上海攞景，佢「老上海」嘅畫面令觀眾印象深刻，橫跨喺蘇州河嘅外白渡橋做MV入面重要景觀，音樂錄影帶嘅最後張信哲嘅老豆扮演佢主角嘅老年時期出現喺鏡頭前做出打傘轉身嘅動作。另外，呢次專輯好特別嘅所有曲目都運用咗兩個字嘅歌名，之前唱片入面王菲1994年專輯嘅《天空》入面首先出現過呢個情況。

曲目

唱片版本 
 CD版

張信哲專輯
1997年音樂專輯
臺灣專輯
流行音樂專輯